Leighton Meester
Leighton Marissa Meester (s. 9. huhtikuuta 1986 Fort Worth, Texas, Yhdysvallat) on yhdysvaltalainen näyttelijä, laulaja-lauluntekijä ja malli. Hänen tunnetuin roolinsa on vilpillinen seurapiirityttö Blair Waldorf televisiosarjassa "Gossip Girl" (2007–2012).
Leighton Meester
Meester seurusteli näyttelijä Sebastian Stanin kanssa 2008–2010. "Gossip Girlin" päätyttyä vuonna 2012 hän muutti New Yorkista takaisin Los Angelesiin. Marraskuussa 2013 hän kihlautui näyttelijä Adam Brodyn kanssa. Pari oli tavannut kolme vuotta aiemmin kuvatessaan yhdessä "The Oranges" -elokuvaa. Meester ja Brody avioituivat yksityisessä seremoniassa helmikuussa 2014. Pariskunnan esikoistytär Arlo Day Brody syntyi 4. elokuuta 2015.